:V2\ 



\ legtöbb esetben, ha nem mindig, a működésbeli ingerek által kiváltott 

 működés adja meg az első lökést a szervezet átformálódására, azonban 

 a természetes kiválogatódás selejtez, tökéletesít és fenntartja a faj életére 

 hasznos változásokat. 



Ez a felfogás részben már DARWiN-t is áthatotta, a ki semmikép 

 sem kicsinyelte a LAMARCK-féle tényezőket s bizonyára nem helyeselné, 

 hogy a neodarwinisták eme tényezőket teljesen ki akarják küszöbölni 

 a faj formálódás folyamatából. Weismann ugyan megengedi, hogy 

 >>gyakorlás által minden szerv erősbödik, tétlenség következtében pedig 

 gyöngül s ennyiben -- úgymond --jó alapjuk volna Lamarck magya- 

 rázatainak <<, mindazonáltal >>az átformálódás LAMARCK-féle elvének, a 

 mennyire egy szerv működésének közvetetlen hatására vonatkozik, 

 nem tud valóságot tulajdonítani^ 1 még pedig azért nem, mert ez az 

 elv azzal a föltevéssel jár, hogy a működés hatásai, vagyis a szerzett 

 tulajdonságok, a következő nemzedékre átöröklődnek, a mit Weismann 

 tagad. 



Ennek ellenében joggal hangsúlyozza Wettstein, 2 hogy >>semmikép 

 sem lehetséges az új alak keletkezésének valamennyi folyamatát ugyan- 

 egy módon magyarázni, s hogy a lamarckistikus és darwinistikus nézetek 

 nem zárják ki egymást, hanem egymás mellett egyformán jogosultaké. 

 >>Én magam - - mondja alább - - mind a két tanítás érvényességéről 

 teljesen meg vagyok győződve s nemcsak új alakoknak közvetetlen 

 alkalmazkodás, valamint természetes kiválogatódás által való létre- 

 jöttében hiszek, hanem úgy vélekedem, hogy sok esetben mind a két 

 mód együttesen adja meg az általunk tapasztalt hatást <<. 



Én is ugyanennek a gondolatnak adtam kifejezést, még pedig már 

 két évvel Wettstein munkájának megjelenése előtt, 3 s ma, a Spalax- 

 fajok és más állatcsoportok tanulmányozása után még világosabban 

 látom, hogy a törzsfejlődési változások a legtöbb esetben működésbeli 

 alkalmazkodásokon alapulnak, a melyek azonban semmikép sem nél- 

 külözhetik a természetes kiválogatódás tenyésztő befolyását s csakis 

 ezzel karöltve nyerhetnek befejezést. 4 >>A természetes kiválogatódás ott 

 nyúl bele a faj formálódásba, a hol a LAMARCK-féle elv megszűnik. 



1 A. Weismann, Vortráge über Descendenztheorie, I, 1902, p. 23, 24. 



2 R. Wettstein, Der Neo-Lamarckismus und seine Beziehungen zum 

 Darwinismus, 1903, p. 8. 



3 Méhely Lajos, Adatok az új-guineai szűkszájú békák (Engystomatidac) 

 ismeretéhez ; Természetrajzi Füzetek, XXIV, 1901, p. 215, 216. 



4 Méhely Lajos, Adatok az állati szervezet formáló erőinek ismeretéhez ; 

 Állattani Köziem., IV, 1905, p. 183 — 185. 



